cyanic-selkie/wikianc huggingface dataset:
Αεροσκάφος
Αεροδίνες
Οι βαρύτεροι από τον αέρα τύποι αεροσκαφών χαρακτηρίζονται από μια ή περισσότερες πτέρυγες και μια κεντρική άτρακτο. Κατά κανόνα στην άτρακτο φέρεται μια ουρά ή ουραίο πτέρωμα για την σταθερότητα και έλεγχο του αεροσκάφους, και σύστημα προσγείωσης για τις απογειώσεις και τις προσγειώσεις. Οι κινητήρες ίσως είναι τοποθετημένοι στην άτρακτο ή στις πτέρυγες. Στα αεροσκάφη σταθερών πτερύγων οι πτέρυγες είναι ακάμπτως επισυναπτόμενες στην άτρακτο, ενώ στα στροφειόπτερα οι πτέρυγες είναι τοποθετημένες σε έναν κάθετο άξονα περιστροφής. Τα μικρότερα σχέδια χρησιμοποιούν συνήθως ευέλικτα υλικά για τμήμα ή ολόκληρη την κατασκευή, και στερεώνονται είτε από ένα άκαμπτο πλαίσιο ή από την πίεση του αέρα. Τα σταθερά μέρη του σώματος αποτελούν το κύριο σώμα του αεροσκάφους.
Αεροηλεκτρονικά
Στα αεροηλεκτρονικά περιλαμβάνονται το σύστημα ελέγχου πτήσης και ο σχετικός εξοπλισμός, συμπεριλαμβανομένων των οργάνων του πιλοτηρίου, συστήματα πλοήγησης, ραντάρ, ελέγχου και επικοινωνιών.
Σχέδιο πτήσης
Το σχέδιο πτήσης ενός αεροσκάφους υποβάλλεται από τον ή τούς χειριστές του (πιλότους) ή από τους εκμεταλλευόμενους αυτό οργανισμούς στις αρμόδιες κρατικές αρχές και περιλαμβάνει πληροφορίες όπως, η ταχύτητα πτήσης, η ικανότητα φορτίου και η επιχειρησιακή οροφή (το μέγιστο υψόμετρο)
Εύρος
Το εύρος είναι η απόσταση που μπορεί να πετάξει ένα αεροσκάφος, από την απογείωσή μέχρι την προσγείωση του, όπως ορίζεται από τον χρόνο κατά τον οποίο θα πρέπει να βρίσκεται σε πτήση.
Για αεροσκάφη με κινητήρα ο χρόνος αυτός εξαρτάται από το φορτίο καυσίμου και την κατανάλωση.
Για τα αεροσκάφη χωρίς κινητήρα, ο μέγιστος χρόνος πτήσης περιορίζεται από τομείς, όπως, οι καιρικές συνθήκες και η αντοχή του κυβερνήτη. Ορισμένοι τύποι αεροσκαφών είναι προορισμένοι για να πετούν μόνο κατά τη διάρκεια της ημέρας, ενώ τα «αερόστατα-μπαλόνια» περιορίζονται από την παροχή ανυψωτικού αερίου. Το εύρος μπορεί να οριστεί ως η μέση ταχύτητα εδάφους πολλαπλασιασμένη επί δύο με τον μέγιστο χρόνο στον αέρα.
Δυναμική πτήσης
Δυναμική πτήσης (flight dynamics) είναι ο επιστημονικός κλάδος, ο οποίος ασχολείται με τον προσανατολισμό των αεροσκαφών και του ελέγχου τους στον χώρο (κατά τις τρεις διαστάσεις). Οι τρεις θεμελιώδεις δυναμικές παράμετροι είναι η γωνία περιστροφής ως προς το κέντρο βάρους της μάζας του αεροσκάφους, γνωστές ως κλίση (pitch), περιστροφή (roll) και εκτροπή (yaw) (ελαφρώς διαφοροποιημένες από τη χρήση τους στις γωνίες των Τέιτ-Μπράιαν).
Η δυναμική πτήσης ασχολείται με τη σταθερότητα και τον έλεγχο της περιστροφής ενός αεροσκάφους σε κάθε έναν από τους άξονες αυτούς.
Σταθερότητα
Ένα ασταθές αεροσκάφος τείνει να ξεφεύγει από την πορεία του και η ικανότητά του να πετάξει καθίσταται δύσκολη. Ένα πολύ σταθερό αεροσκάφος τείνει να παραμένει στην πορεία του και ο έλεγχος του καθίσταται δύσκολος — έτσι, είναι σημαντικό κάθε σχεδιασμός να επιτύχει τον επιθυμητό βαθμό σταθερότητας. Χάριν της ευρείας χρήσης ηλεκτρονικών υπολογιστών, είναι σύνηθες τα αεροσκάφη να σχεδιάζονται εξ αρχής ως ασταθή και να στηρίζονται σε υπολογιστικά συστήματα ελέγχου, τα οποία παρέχουν, τεχνητά, την απαραίτητη σταθερότητα.
Ένα αεροσκάφος σταθερών πτερύγων είναι, κατά κανόνα, ασταθές υπό κλίση, περιστροφή και εκτροπή. Η κλίση και η εκτροπή των συμβατικών αεροσκαφών σταθερών πτερύγων απαιτούν τη χρήση οριζόντιων και κάθετων σταθεροποιητών, οι οποίοι λειτουργούν αντιστοίχως των φτερών ενός βέλους. Αυτές οι σταθεροποιητικές επιφάνειες εξισορροπούν τις αεροδυναμικές δυνάμεις και τη σταθεροποίηση των παραμέτρων της δυναμικής πτήσης, της κλίσης και της εκτροπής. Συνήθως, τοποθετούνται στην ουραία απόληξη της ατράκτου, αν και στη διάταξη «πλαστών» πτερύγων, η κύρια πρυμναία πτέρυγα αντικαθιστά τις «πλαστές» πρόσθιες πτέρυγες ως σταθεροποιητής κλίσης. Τα αεροσκάφη στη διάταξη παράλληλων πτερύγων, καθώς και τα αεροσκάφη χωρίς ουρά, στηρίζονται στον ίδιο, γενικό κανόνα για να επιτύχουν τη σταθερότητα, με την πρυμναία επιφάνεια να σταθεροποιεί το αεροσκάφος.
Τα αεροσκάφη με περιστρεφόμενες πτέρυγες είναι, κατά κανόνα, ασταθή κατά την εκτροπή τους και απαιτούν την χρήση ενός κάθετου σταθεροποιητή.
Ένα αερόστατο είναι, κατά κανόνα, πολύ σταθερό σε περιστροφή και κλίση, λόγω της ανάρτησης (κρέμασης) του φορτίου από αυτό.
Έλεγχος
Οι επιφάνειες ελέγχου πτήσης επιτρέπουν στον κυβερνήτη να ελέγχει το υψόμετρο πτήσης του αεροσκάφους και, συνήθως, είναι μέρος των πτερύγων, ή τοποθετημένες πάνω τους, ή ενιαίες με τις σχετικές επιφάνειες σταθερότητας. Η ανάπτυξή τους αποτέλεσε κρίσιμο σημείο στην ιστορία των αεροσκαφών, τα οποία μέχρι αυτή την περίοδο δεν ελεγχόνταν κατά την διάρκεια της πτήσης.
Οι αεροναυπηγοί μηχανολόγοι μηχανικοί αναπτύσσουν συστήματα ελέγχου για τον προσανατολισμό των αεροσκαφών (υψόμετρο) γύρω από το κέντρο μάζας τους. Τα συστήματα ελέγχου περιλαμβάνουν ενεργοποιητές, οι οποίοι ασκούν δυνάμεις προς διάφορες διευθύνσεις, παράγουν περιστροφικές δυνάμεις ή ροπές γύρω από το αεροδυναμικό κέντρο του αεροσκάφους, με αποτέλεσμα τη στρέψη, την κλίση και την εκτροπή του αεροσκάφους. Για παράδειγμα, η ροπή κλίσης αφορά στην κάθετη δύναμη, η οποία ασκείται έμπροσθεν ή όπισθεν του κέντρου αεροδυναμικής του αεροσκάφους, προκαλώντας την ανοδική ή καθοδική κίνηση του αεροσκάφους. Τα συστήματα ελέγχου χρησιμοποιούνται, ενίοτε, για την αύξηση ή τη μείωση της αντίστασης, όπως, με τη διαδικασία επιβράδυνσης του αεροσκάφους για την προσγείωση.
Οι δύο κύριες αεροδυναμικές δυνάμεις που ασκούνται σε κάθε αεροσκάφος είναι η άνωση, η οποία το διατηρεί σε πτήση, και η αντίσταση, η οποία αντίκειται στην κίνηση αυτή. Επιφάνειες ελέγχου ή άλλες τεχνικές, ενδεχομένως, να χρησιμοποιηθούν για να επηρεάσουν αυτές τις δυνάμεις άμεσα, δίχως την πρόκληση οποιασδήποτε περιστροφής.
Επιπτώσεις χρήσης των αεροσκαφών
Τα αεροσκάφη εξυπηρετούν στην επίτευξη διάνυσης μακρινών αποστάσεων με υψηλές ταχύτητες, επομένως, σε συντομότερο χρονικό διάστημα συγκριτικώς με τα επίγεια μέσα μεταφοράς και μετακίνησης, έχοντας ως ουσιαστικό οικονομικό αντίκρισμα τη χαμηλή αναλογία κατανάλωσης ανά διανυθείσα μετρική μονάδα απόστασης, με μόνη εξαίρεση τις θαλάσσιες μεταφορές, σχετικώς με το κόστος και όχι τον απαιτούμενο χρόνο. Η λειτουργία των αεροσκαφών επηρεάζουν περιβάλλον και κλίμα, πέραν των θεωριών περί απόδοσης των καυσίμων. Είναι, σχετικώς, θορυβώδη συγκριτικώς με άλλες μορφές μετακίνησης και, ειδικώς, τα αεροσκάφη υψηλών υψομέτρων παράγουν ίχνη συμπύκνωσης, τα οποία σύμφωνα με αποτελέσματα πειραμάτων, ενδεχομένως, συμβάλουν στη μεταβολή των καιρικών συνθηκών.
Χρήσεις αεροσκαφών
Τα αεροσκάφη κατασκευάζονται σε διάφορους τύπους ανάλογα με την χρήση τους: τα στρατιωτικά αεροσκάφη, στα οποία δεν περιλαμβάνονται μόνο μαχητικοί τύποι αλλά και αεροσκάφη υποστήριξης, και τα πολιτικά αεροσκάφη, στα οποία περιλαμβάνονται όλα τα μη στρατιωτικά αεροσκάφη, τα πειραματικά και τα μοντέλα.
Στρατιωτική
Στρατιωτικό αεροσκάφος είναι κάθε αεροσκάφος το οποίο χρησιμοποιείται από καθεστωτική ή εξεγερσιακή ένοπλη υπηρεσία οποιουδήποτε τύπου. Τα στρατιωτικά αεροσκάφη μπορούν να είναι είτε αεροσκάφη μάχης είτε όχι:
Τα περισσότερα στρατιωτικά αεροσκάφη είναι τύποι βαρύτεροι από τον αέρα. Ακόμη, άλλοι τύποι όπως τα ανεμοπλάνα και τα αερόστατα έχουν χρησιμοποιηθεί ως στρατιωτικά αεροσκάφη. Για παράδειγμα τα αερόστατα χρησιμοποιήθηκαν για παρατήρηση κατά τη διάρκεια του Αμερικανικού Εμφύλιου και στον Πρώτο Παγκόσμιο Πόλεμο, ενώ στρατιωτικά ανεμοπλάνα χρησιμοποιήθηκαν για την προσγείωση στρατευμάτων κατά τον Δεύτερο Παγκόσμιο Πόλεμο.
Πολιτικά
Τα πολιτικά αεροσκάφη χωρίζονται σε εμπορικά και γενικής αεροπορίας, υπάρχουν όμως μερικές επικαλύψεις.
Στα εμπορικά αεροσκάφη περιλαμβάνονται τύποι σχεδιασμένοι για προγραμματισμένες και ναυλωμένες πτήσεις, οι οποίες μεταφέρουν επιβάτες, ταχυδρομείο και άλλα εμπορεύματα. Οι μεγαλύτεροι τύποι μεταφοράς επιβατών είναι τα αεροσκάφη ευρείας ατράκτου (wide-body). Μερικοί από τους μικρότερους τύπους χρησιμοποιούνται επίσης στην γενική αεροπορία, και μερικοί από τους μεγαλύτερους ως αεροσκάφη VIP.
Πειραματικά
Ένα πειραματικό αεροσκάφος δεν διαθέτει αποδεδειγμένη δυνατότητα πτήσης, ή κατέχει πιστοποιητικό αξιοπλοΐας της Υπηρεσίας Αεροπορίας στην κατηγορία των «Πειραματικών». Συνήθως, αυτό συνεπάγεται πως το αεροσκάφος δοκιμάζει νέες αεροναυπηγικές τεχνολογίες, αν και αυτός ο όρος αναφέρεται επίσης σε ερασιτεχνικά αεροσκάφη—τα οποία στηρίζονται σε υπαρκτά σχέδια.
Μοντέλα
Ένα αεροσκάφος μοντέλο είναι ένας μικρός μη επανδρωμένος τύπος αεροσκάφους που έχει κατασκευαστεί για να πετά για διασκέδαση, για στατική επίδειξη, για αεροδυναμική έρευνα ή για άλλους σκοπούς. Ένα μοντέλο κλίμακας είναι μινιατούρα ενός μεγαλύτερου αεροσκάφους.
Εξωτερικοί σύνδεσμοι
Ιστορία
Σέρχιο Κανάλες
Ο Σέρχιο Κανάλες (Sergio Canales Madrazo, 16 Φεβρουαρίου 1991) είναι Ισπανός ποδοσφαιριστής.
Γεννήθηκε στις 16 Φεβρουαρίου του 1991 στο Σανταντέρ της Ισπανίας και αγωνίζεται στη Ρεάλ Σοσιεδάδ. Ξεκίνησε την καριέρα του στην Ράθινγκ Σανταντέρ το 2008 όπου συμμετείχε σε 60 αγώνες και σκόραρε 10 φορές. Το 2010 πήρε μεταγράφη στην Ρεάλ Μαδρίτης όπου συμμετείχε σε 10 παιχνίδια. Το 2011 δόθηκε δανεικός στην Βαλένθια όπου συμμετείχε σε 11 αγώνες και έβαλε 1 γκολ. Το 2012 πήρε μεταγραφή στην Βαλένθια όπου συμμετείχε σε 32 παιχνίδια και έβαλε 2 τέρματα. Το 2014 πήρε μεταγραφή στη Ρεάλ Σοσιεδάδ όπου μέχρι τώρα έχει συμμετάσχει σε 68 αγώνες και έχει βάλει 6 γκολ.
Ντριμ Τιμ (μπάσκετ)
thumb|right|Ο Ντέιβιντ Ρόμπινσον στον αγώνα της Ντριμ Τιμ με αντίπαλο το Πουέρτο Ρίκο. Ντριμ Τιμ (Dream Team - Ομάδα Όνειρο) είναι εμφαντικός χαρακτηρισμός που χρησιμοποιείται για την αντιπροσωπευτική ομάδα καλαθοσφαίρισης των ΗΠΑ, η οποία έλαβε μέρος στο Ολυμπιακό τουρνουά καλαθοσφαίρισης των Ολυμπιακών Αγώνων του 1992 στη Βαρκελώνη της Ισπανίας, κατακτώντας αήττητη το χρυσό μετάλλιο και την πρώτη θέση, και με επίθεση σταθερά πάνω από 100 πόντους.
Η ομάδα
Η αποστολή των ΗΠΑ αποτελούνταν για πρώτη φορά στα χρονικά από κορυφαίους εν-ενεργεία (τότε) επαγγελματίες αθλητές του ΝΒΑ, σε αντίθεση με ό,τι συνέβαινε σε όλες τις προηγούμενες Ολυμπιακές διοργανώσεις, όταν η αμερικανική ομάδα απαρτίζονταν από κολεγιακούς καλαθοσφαιριστές. Προπονητής της Ντριμ Τιμ ήταν ο Τσακ Ντέιλι.
Σάκης Ρουβάς
Ο Σάκης Ρουβάς (Κέρκυρα, 5 Ιανουαρίου 1972) είναι Έλληνας τραγουδιστής, συνθέτης, επιχειρηματίας, και πρώην αθλητής του άλματος επί κοντώ. Από πολύ μικρή ηλικία ασχολήθηκε με τον στίβο, κατακτώντας αρκετά μετάλλια ως μέλος της Ελληνικής Εθνικής Ομάδας τη δεκαετία του '80. Η μουσική του σταδιοδρομία ξεκίνησε το 1991, σε ηλικία 19 ετών, ως ποπ ερμηνευτής ενώ συνδύαζε τραγούδι, χορογραφία και σύνθεση του κομματιού.
Ντριμ Τιμ (μπάσκετ)
Η ομάδα
Την δωδεκάδα αποτέλεσαν τότε οι Μάικλ Τζόρνταν, Λάρι Μπερντ, Μάτζικ Τζόνσον, Καρλ Μαλόουν, Τσαρλς Μπάρκλεϊ, Σκότι Πίπεν, Πάτρικ Γιούιν, Ντέιβιντ Ρόμπινσον, Τζον Στόκτον, Κρις Μάλιν, Κλάιντ Ντρέξλερ και Κρίστιαν Λάιτνερ (ο τελευταίος ήταν ο μοναδικός μη-επαγγελματίας και επιλέχθηκε στη θέση του Ρόι Τάρπλεϊ).
Σάκης Ρουβάς
Ο Ρουβάς ειχε κερδίσει 15 βραβεία στα «Μουσικά Βραβεία Ποπ Κορν», 6 στα «Μουσικά Βραβεία Αρίων», 26 στα «Mad Video Music Awards», 1 στα «MTV Europe Music Awards» (Ευρωπαϊκά Μουσικά Βραβεία MTV) και 1 στα «Παγκόσμια Μουσικά Βραβεία» (World Music Awards). Έχει ανακηρυχθεί «Άντρας της χρονιάς», το περιοδικό Down Town τού έδωσε τον τίτλο «Καλύτερος διασκεδαστής της δεκαετίας», ενώ το Forbes (Φορμπς) τον κατέταξε στην 3η θέση με τους πιο σημαντικούς καλλιτέχνες στην Ελλάδα.
Ντριμ Τιμ (μπάσκετ)
Η ομάδα
Σε αυτούς τους παίκτες συμπεριλαμβάνονταν:
Η ομάδα ανακοινώθηκε το Σεπτέμβριο του 1991. Στο προκριματικό τουρνουά (Ιούνιος-Ιούλιος 1992 στα πλαίσια του Αμερικανικού Πρωταθλήματος Καλαθοσφαίρισης στο Πόρτλαντ) σημείωσε έξι νίκες σε ισάριθμους αγώνες έχοντας μέσο όρο πόντων 121,2 ανά αγώνα και διαφοράς 51,5 πόντους. Στον τελικό των προκριματικών νίκησε τη Βενεζουέλα με 127–80. Η αρχική πεντάδα δεν ήταν σταθερή, αλλά συχνότερα αποτελούνταν από τους Μάτζικ Τζόνσον, Μάικλ Τζόρνταν, Τσαρλς Μπάρκλεϊ, Καρλ Μαλόουν και Πάτρικ Γιούιν.
Σάκης Ρουβάς
Πρώτα χρόνια
Ο Σάκης Ρουβάς γεννήθηκε στο Μαντούκι Κέρκυρας από τους Κωνσταντίνο Ρουβά και Άννα-Μαρία Παναρέτου. Ο πατέρας του εργαζόταν ως οδηγός ασθενοφόρου και η μητέρα του στα Duty Free του αεροδρομίου της Κέρκυρας. Έχει δύο μικρότερους βιολογικούς αδερφούς, τον Βασίλη (γεν. 1975) και τον Απόστολο (γεν. 1977), καθώς και έναν ετεροθαλή αδερφό από την πλευρά του πατέρα του, τον Νίκο (γεν. 1991). μικρογραφία|Ο Ρουβάς στον [[Διαγωνισμός Τραγουδιού Eurovision 2004|Διαγωνισμού Τραγουδιού Eurovision το 2004 στην Κωνσταντινούπολη|259x259εσ]] Η οικογένεια ήταν φτωχή και ο Ρουβάς ξεκίνησε να φροντίζει τα αδέρφια του σε ηλικία 5 ετών. Από την ηλικία των τεσσάρων, έκανε μαθήματα μπαλέτου και πρόβαλλε μια αθλητική δραστηριότητα. Οι γονείς του ασχολούνταν με το θέατρο και τα θεατρικά δρώμενα και στην ηλικία των 10 πρωταγωνίστησε στην πρώτη του θεατρική παραγωγή (Αν οι καρχαρίες ήταν άνθρωποι). Σύντομα μετά από αυτό, ο Ρουβάς ανακάλυψε τη μουσική για την οποία έδειξε τον ίδιο ενθουσιασμό όσο για τον αθλητισμό. Ξεκίνησε να μαθαίνει μόνος του κιθάρα, εμπνευσμένος από παγκόσμιους καλλιτέχνες όπως ο Έλβις Πρίσλεϊ.
Ντριμ Τιμ (μπάσκετ)
Η ομάδα
Τα αποτελέσματα της Ντριμ Τιμ στους Ολυμπιακούς Αγώνες ήταν: Με Αγκόλα 116–48, Κροατία 103-70, Γερμανία 111–68, Βραζιλία 127–83, Ισπανία 122–81, Πουέρτο Ρίκο 115–77, Λιθουανία (ημιτελικός) 127–76 και Κροατία (τελικός) 117–85. Στον τελικό της 8ης Αυγούστου 1992, η Κροατία προηγήθηκε στα πρώτα 10 λεπτά με 25–23 χάρις στη επιθετική δεινότητα του Ντράζεν Πέτροβιτς, αλλά στη συνέχεια η αμυντική παρουσία του Τζόρνταν που τον εξουδετέρωσε και η εγρήγορση των υπολοίπων οδήγησε σε γρήγορη ανάκαμψη. Πρώτος σκόρερ της ομάδας στους Ολυμπιακούς Αγώνες ήταν ο Τσαρλς Μπάρκλεϊ με 18 πόντους μέσο όρο.
Ο μέσος όρος διαφοράς ανά αγώνα ήταν 44 πόντοι και η επίθεση σημείωσε κατά μέσον όρο 117,3 πόντους. Η επιθετική επίδοση της ομάδας ήταν ρεκόρ, με την προηγούμενη καλύτερη οι 101,9 πόντοι των Ολυμπιακών Αγώνων του 1960. Σε όλους τους αγώνες οι σταθερά πάνω από 100 πόντοι της επίθεσης ήταν ρεκόρ. Τόσο οι εμφανίσεις όσο και οι νίκες κατατάσσουν την ομάδα για πολλούς ως την καλύτερη όλων των εποχών και από όλα τα αθλήματα. Το ιστορικό γεγονός προκάλεσε παγκόσμια αίσθηση, καθώς εκατομμύρια φίλαθλοι ανά τον κόσμο περίμεναν να δουν από τους τηλεοπτικούς τους δέκτες την εκπληκτική ομάδα. Η λατρεία του κόσμου ήταν τόσο μεγάλη, που όπως έχει δηλώσει ο Τσαρλς Μπάρκλεϊ, ήταν σοκαρισμένος που στήνονταν χιλιάδες άτομα έξω από το ξενοδοχείο της ομάδας στην Βαρκελώνη, περιμένοντας με τις ώρες ώστε απλά να δουν έναν παίκτη να περπατά μπροστά τους για λίγα δευτερόλεπτα. Ο ίδιος αναφέρεται στις προπονήσεις με τις προσωπικές αναμετρήσεις των παικτών ως τις μεγαλύτερη πρόκληση στην καριέρα των παικτών της ομάδας.
Σάκης Ρουβάς
Πρώτα χρόνια
Το 1984 οι γονείς του χώρισαν. Ο ίδιος με τον έναν αδερφό του μετακόμισαν στο χωριό των παππούδων του, τον Ποταμό, μετά τον δεύτερο γάμο του πατέρα τους. Ο νεαρός Ρουβάς έκανε διάφορες δουλειές για να στηρίξει την οικογένειά του, όπως βοηθός σε συνεργείο αυτοκινήτων, οικοδόμος και μπάρμαν. Από την προσχολική ηλικία παρουσίασε δυσκολίες στην ανάγνωση και τη γραφή. Λόγω του ότι εργαζόταν το πρωί, πήγε σε βραδινό σχολείο. Στο λύκειο ήταν συμμαθητής με τη μητέρα του, η οποία δεν το είχε προηγουμένως τελειώσει.
Ντριμ Τιμ (μπάσκετ)
Η ομάδα
«Θα δείτε ξανά μια ομάδα επαγγελματιών στους Ολυμπιακούς Αγώνες» δήλωσε ο προπονητής Τσακ Ντέιλι, με τον οποίο οι Ντιτρόιτ Πίστονς είχαν κατακτήσει δύο συνεχόμενα πρωταθλήματα (1989 και 1990). «Αλλά δεν νομίζω ότι θα δεις μία άλλη τέτοια ομάδα», άποψη που βρήκε σύμφωνους και τους κορυφαίους της ομάδας. Ο ίδιος την περιέγραψε χαρακτηριστικά «Ήταν όπως ο Έλβις και οι Μπιτλς μαζί. Το ταξίδι με την Ντριμ Τιμ ήταν σαν να ταξιδεύατε με 12 ροκ σταρ. Με αυτό μπορώ να το συγκρίνω». Η ομάδα δεν διέμενε στο Ολυμπιακό χωριό, αλλά σε πολυτελές ξενοδοχείο της πόλης, περισσότερο για λόγους ασφαλείας. Στην πορεία αρκετές ομάδες προσπάθησαν να μοιάσουν στη Ντριμ Τιμ, προσεγγίζοντας και την ονομασία προς αυτή την κατεύθυνση (Redeem Team), επόμενες ομάδες των ΗΠΑ ονομάστηκαν «Ντριμ Τιμ 2» (στο Παγκόσμιο Πρωτάθλημα το 1994, «Ντριμ Τιμ 3» στους επόμενους Ολυμπιακούς Αγώνες), όμως η οποιαδήποτε σύγκριση έληγε μόλις πατούσαν στο παρκέ.
Σάκης Ρουβάς
Πρώτα χρόνια
Ο Ρουβάς ήταν θαυμαστής του Ουκρανού επικοντιστή Σεργκέι Μπούμπκα και σε ηλικία 15 ετών εντάχθηκε στην ελληνική εθνική ομάδα στίβου. Συνέχισε τον αθλητισμό μέχρι την ηλικία των 18 ετών και πιστεύοντας ότι είχε μέλλον στη μουσική μπήκε σε φιλαρμονική της Κέρκυρας. Στην αποφοίτησή του τραγούδησε επιτυχίες του Έλβις Πρίσλεϊ και των Μπιτλς (Beatles). Μόλις έγινε 18 ετών, έφυγε από την Κέρκυρα και πήγε στην Πάτρα.
Ντριμ Τιμ (μπάσκετ)
Η ομάδα
Στον απόηχο της παρουσίας της η διεθνής επιρροή του ΝΒΑ έχει γίνει εκτεταμένη, δημιουργώντας «χρυσές γενιές» παικτών στην Ισπανία, την Αργεντινή και την Αυστραλία, καθώς επίσης διαμορφώνει ενεργά την κουλτούρα του μπάσκετ στην Κίνα, την Ευρώπη και την Αφρική.
Σάκης Ρουβάς
Πρώτα χρόνια
Ο Ρουβάς ξεκίνησε να τραγουδάει σε τοπικά κλαμπ, συλλόγους και ξενοδοχεία μέχρι που τον ανακάλυψε τυχαία ο Ηλίας Ψινάκης στο κλαμπ «Εκάτη» στην Κέρκυρα και του πρότεινε να τον ακολουθήσει.
Ντριμ Τιμ (μπάσκετ)
Εξωτερικοί σύνδεσμοι
Κατηγορία:Καλαθοσφαίριση στις Ηνωμένες Πολιτείες Αμερικής Κατηγορία:Καλαθοσφαίριση στην Ισπανία Κατηγορία:Καλαθοσφαίριση στους Ολυμπιακούς Αγώνες Κατηγορία:Θερινοί Ολυμπιακοί Αγώνες 1992 Κατηγορία:Εισαχθέντες στο Hall of Fame της FIBA
Σάκης Ρουβάς
1990-2000
Μετά την εγκατάστασή του στην Πάτρα, συνάντησε τυχαία τον Δάκη, ο οποίος θέλησε να τον βοηθήσει επαγγελματικά. Έτσι, με παρότρυνσή του, ο Ρουβάς μετακόμισε στην Αθήνα και έκανε την πρώτη του εμφάνιση. Εκεί, τον είδε ο Νίκος Μουρατίδης, ο οποίος και τον προήγαγε με τη βοήθεια του Γιώργου Παυριανού, οδηγώντας τελικά στη σύναψη συμβολαίου με την PolyGram Records.
Το 1991, έκανε το ντεμπούτο του στο Φεστιβάλ Τραγουδιού Θεσσαλονίκης με το τραγούδι "Πάρ' τα", σε μουσική του Νίκου Τερζή και στίχους του Γιώργου Παυριανού, το οποίο και βραβεύτηκε ως το καλύτερο του Φεστιβάλ. Το 1992, κυκλοφόρησε δύο τραγούδια καθώς και το δεύτερο άλμπουμ του με τίτλο «Μην αντιστέκεσαι» σε μουσική Νίκου Τερζή. Οι πρώτες του αυτές κυκλοφορίες σημείωσαν σημαντική εμπορική επιτυχία, εδραιώνοντας τον Ρουβά στην ελληνική ποπ μουσική σκηνή. Το 1996 συνεργάστηκε με τον Νίκο Καρβέλα και τη Ναταλία Γερμανού για την έκδοση του δίσκου «Τώρα αρχίζουν τα δύσκολα».
Τα επόμενα τέσσερα, χρόνια ο Ρουβάς απέσπασε έναν αριθμό βραβείών από το μουσικό περιοδικό Ποπ Κορν, όπως καλύτερου νέου καλλιτέχνη, καλύτερου τραγουδιού και καλύτερης σκηνικής παρουσίας, ενώ συνεργάστηκε με δημοφιλείς ερμηνευτές όπως ο Τόλης Βοσκόπουλος, η Άννα Βίσση και η Καίτη Γαρμπή. Το 1996 ιδρύθηκε το SRFC, επίσημο fan club του Ρουβά, το οποίο και εξέδιδε και περιοδικό που λάμβαναν συνδρομητικά τα μέλη του. μικρογραφία|Ο Ρουβάς με την [[Άννα Βίσση σε νυχτερινό κέντρο της Αθήνας το 2011|253x253εσ]]
Στις 17 Μαΐου του 1997 πραγματοποίησε συναυλία στην Κύπρο με τον τουρκικής καταγωγής Μπουράκ Κουτ (Burat Kud), για την οποία τιμήθηκε με το βραβείο Ιπεκτσί (Ipeksi). Αργότερα, οι δύο δάνεισαν τη φωνή τους για τα τραγούδια της ταινίας κινουμένων σχεδίων της Ντίσνεϊ, η Παναγία των Παρισίων.
Το 1998 ο Ρουβάς ξεκίνησε τη συνεργασία του με τη δισκογραφική εταιρεία Minos EMI. To άλμπουμ του «Κάτι από μένα», που κυκλοφόρησε τον Δεκέμβριο του 1998, έγινε σύντομα χρυσός δίσκος. Για την προώθηση της δουλειάς του ο Ρουβάς πραγματοποίησε ζωντανή εμφάνιση σε δισκοπωλείο της Virgin Megastores, προκαλώντας συσσώρευση πολλών θαυμαστών του.
2000-2010
Το 2000 ηχογράφησε το άλμπουμ «21ος ακατάλληλος» ενώ αργότερα συνεργάστηκε με την αμερικανική κολοσσό PepsiCo, η οποία και χρηματοδότησε συναυλίες του, ενώ ο ίδιος πρωταγωνίστησε σε διαφήμιση της Pepsi.
Το 2002 ο Ρουβάς υπέγραψε συμβόλαιο συνεργασίας με τη δισκογραφική Universal Music Group, μέσω της οποίας κυκλοφόρησε ελληνόφωνο δίσκο στη γαλλική αγορά. Μέχρι το τέλος του έτους συνεργάστηκε με τον Φοίβο και τον Ντέσμοντ Τσάιλντ (Desmond Child) για τη σύνθεση του "Disco girl" το οποίο κυκλοφόρησε στην Ελλάδα από τη Minos EMI, ενώ εκτέλεσε συναυλία στο συναυλιακό χώρο Ολύμπια στο Παρίσι.
Το 2004 συμμετείχε στον διαγωνισμό της Eurovision με το τραγούδι "Shake it" το οποίο έλαβε την τρίτη θέση.
Το 2006 κυκλοφόρησε το δίσκο "Υπάρχει αγάπη εδώ", για τον οποίο έγραψαν τραγούδια ο ο Γιάννης Πάριος και ο γιος του, Χάρης Βαρθακούρης. Την ίδια χρονία παρουσίασε με την Μαρία Μενούνος το διαγωνισμό της Eurovision στην Αθήνα, και ανέλαβε τη φωνητική ηθοποιία για την ταινία κινουμένων σχεδίων Αυτοκίνητα, επίσης της Disney.
Το 2007 πρωταγωνίστησε στην ταινία Alter Ego, η οποία έλαβε ως επί το πλείστον κακές κριτικές από το ευρύτερο κοινό.
Το 2009 κυκλοφόρησε το άλμπουμ «Ήρθες» και εκπροσώπησε εκ νέου την Ελλάδα στον ετήσιο διαγωνισμό της Eurovision, με το τραγούδι "This is our night" κατακτώντας αυτή τη φορά την 9η θέση, ενώ έκανε τη δεύτερη εμφάνισή του σε κινηματογραφική ταινία, λαμβάνοντας πρωταγωνιστικό ρόλο στην ταινία Στα Άκρα. Ανακηρύχτηκε καλλιτέχνης της χρονιάς σύμφωνα με την ψηφοφορία του κοινού κατά τη διάρκεια των Mad Video Music Awards.
2010-σήμερα
Το 2010 κυκλοφόρησε το άλμπουμ «Παράφορα», ενώ το 2011 παρουσίασε το σόου μόδας MadWalk σε συνεργασία με την Σίλια Κριθαριώτη. Τον ίδιο χρόνο έλαβε και πάλι διακρίσεις στα MAD Video Music Awards, αυτή τη φορά στις κατηγορίες καλύτερου video clip, καλλιτέχνη της χρονιάς και video clip της χρονιάς.
Από το 2011 έως 2020 έχει κυκλοφορήσει πολλά digital single τα οποία δεν έχουν συμπεριληφθεί σε κάποιο δίσκο.
Το 2021 κυκλοφόρησε το άλμπουμ «Στα Καλύτερα Μου», με συνθέτη τον Φοίβο. Στο τέλος της χρονιάς, ο Ρουβάς εκτέλεσε σύντομη τηλεοπτικά μεταδιδόμενη συναυλία, χωρίς κοινό, για την υποδοχή του νέου έτους.
Η συμμετοχή του στην Eurovision
Το 2006 ήταν ο παρουσιαστής της Eurovision στην Αθήνα, μαζί με την Μαρία Μενούνος.
Το 2009 εκπροσώπησε για δεύτερη φορά την Ελλάδα στο διαγωνισμό τραγουδιού της Eurovision στη Μόσχα με το τραγούδι "This Is Our Night" και έλαβε την 7η θέση.
Προσωπική Ζωή
Το 2003, στα γυρίσματα μιας διαφήμισης για εταιρεία κινητής τηλεφωνίας, γνώρισε την Κάτια Ζυγούλη, με την οποία σύντομα έγιναν ζευγάρι. Έχουν αποκτήσει μαζί τέσσερα παιδιά: την Αναστασία (2 Νοεμβρίου 2008), τον Αλέξανδρο (15 Οκτωβρίου 2011), την Αριάδνη (3 Ιανουαρίου 2013) και τον Απόλλωνα (21 Απριλίου 2016).
Το ζευγάρι παντρεύτηκε στις 3 Ιουλίου 2017 στην Εκάλη, με κουμπάρους τη Μαριάννα Βαρδινογιάννη και τον Βαρδή Ι. Βαρδινογιάννη.
Επίσης, ο Ρουβάς ασχολείται ενεργά με τις φιλανθρωπίες και τους εράνους. Επιπλέον, είναι ιδιοκτήτης της εταιρείας «SK Κτηνοτροφική Α.Ε.», με εγκαταστάσεις μονάδας βιοαερίου στους Σοφάδες Θεσσαλίας, ενώ είναι βασικός μέτοχος της μουσικής εταιρείας «Σάκης Ρουβάς Ε.Π.Ε.».
Πολιτική
Εν όψει του Δημοψηφίσματος του 2015, δημοσιοποίησε στον λογαριασμό του στο YouTube ενα βίντεο με τον τίτλο «Εμείς Ναι είμαστε η Ευρώπη!», στηρίζοντας μέσω αυτού την ψήφο του «Ναι».
Πηγές
Κατηγορία:Έλληνες άνδρες τραγουδιστές Κατηγορία:Συμμετέχοντες στο Φεστιβάλ Τραγουδιού Θεσσαλονίκης Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2004 Κατηγορία:Διαγωνισμός Τραγουδιού Eurovision 2006 Κατηγορία:Διαγωνισμός Τραγουδιού Eurovision 2009 Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί φωνής Κατηγορία:Έλληνες μουσικοί Κατηγορία:Έλληνες μουσικοί παραγωγοί Κατηγορία:Έλληνες τραγουδιστές ποπ Κατηγορία:Έλληνες συνθέτες Κατηγορία:Έλληνες παρουσιαστές Κατηγορία:Αγγλόφωνοι τραγουδιστές από την Ελλάδα Κατηγορία:Βραβευμένοι με Αρίων Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Υδραγωγείο του Αλέξανδρου
μικρογραφία|200x200εσ|Το Υδραγωγείο του Αλέξανδρου διασχίζει το Βιάλε Παλμίρο Τολιάτι, όπου οι καμάρες είναι οι υψηλότερες. μικρογραφία|250x250εσ|Χάρτης του υδραγωγείου έξω από τη Ρώμη. μικρογραφία|250x250εσ|Η διαδρομή του μέσα στη πόλη
Tο Υδραγωγείο του Αλεξάνδρου, (λατιν.: Aqua Alexandrina), ήταν ρωμαϊκό υδραγωγείο, που βρισκόταν στην πόλη της Ρώμης. Το μήκους 22,4 χλμ. υδραγωγείο μετέφερε νερό από το Παντάνο Μποργκέζε στις Θέρμες του Αλεξάνδρου Σεβήρου στο Πεδίον του Άρεως. Παρέμεινε σε χρήση από τον 3ο έως τον 8ο αι. μ.Χ.
Ιστορία του
Το υδραγωγείο κατασκευάστηκε το 226 μ.Χ. ως το τελευταίο από τα 11 αρχαία υδραγωγεία της Ρώμης. Κτίστηκε επί τη βασιλείας του Αυτοκράτορα Αλέξανδρου Σεβήρου, για να προμηθεύσει τη διεύρυνση των Θερμών του Νέρωνα, που μετονομάστηκαν σε Θέρμες του Αλεξάνδρου. Το υδραγωγείο επισκευάστηκε για πρώτη φορά την εποχή του Διοκλητιανού μεταξύ 3ου και 4ου αι., αργότερα μεταξύ 5ου και 6ου αι. και τέλος τον 8ο αι. επί πάπα Αδριανού Α'. Το υδραγωγείο περιγράφτηκε τον 17ο αι. από τον Ραφαέλο Φαμπρέτι (1680).
Διαδρομή
Το υδραγωγείο λάμβανε το νερό του από την πηγή Παντάνο Μποργκέζε (Pantano Borghese) κοντά στην πόλη Γκάμπιι, τώρα μέρος του Mόντε Κομπάτρι. Η ίδια πηγή προμήθευε το Άκουα Φελίτσε από το 1586. Στα πρώτα 6.4& χλμ. (από το σύνολο 22,4 χλμ.) διανοίχθηκαν υπόγειες σήραγγες, αργότερα προχωρούσε για 2.4 χλμ. επάνω σε τόξα από πλίνθους, που διασχίζουν τις κοιλάδες της Ρωμαϊκής Καμπανίας.
Το υδραγωγείο εισήρχετο στην πόλη στην Πόρτα Ματζόρε και κατέληγε στην Άρεως Πεδίον στις Θέρμες του Αλεξάνδρου, μεταξύ του Πανθέου και της Πιάτσα Ναβόνα.
Τεχνικές λεπτομέρειες
Ανάλογα με την εποχή, το υδραγωγείο παρείχε 120.000 έως 320.000 κ.μ. νερού την ημέρα.
Τα τόξα του υδραγωγείου είναι από σκυρόδεμα με επένδυση από πλίνθους. Υπάρχουν τέσσερις μικροί βραχίονες τραβερτίνη στην κορυφή κάθε πεσσού, των οποίων η λειτουργία παραμένει άγνωστη.
Τα σωζόμενα μέρη του
μικρογραφία|200x200εσ|Το Υδραγωγείο του Αλεξάνδρου Σεβήρου.
Το μεγαλύτερο συνεχές επίγειο μήκος του υδραγωγείου διασχίζει την περιοχή Τσεντοτσέλε κατά μήκος της Βία ντέι Πιόπι και της Βία ντέλι Όλμι. Μνημειακά τόξα ξεπροβάλλουν επάνω από την πολυσύχναστη Βιάλε Παλμίρο Τολιάτι, βόρεια της Βία Καζιλίνα. Ο δρόμος εκτείνεται κατά μήκος της παλιάς Τάφρου του Σεντονέλε (Fosso di Centocelle), όπου τα τόξα φθάνουν σε ύψος τα 20–25 μ. Παλαιότερα η διάβαση ήταν ένα εντυπωσιακό χαρακτηριστικό της ρωμαϊκής υπαίθρου, αλλά τώρα περιβάλλεται πλήρως από μία πυκνοδομημένη οικιστική γειτονιά. Η από πλίνθους επιφάνεια είναι πολύ καλά διατηρημένη εδώ, σε αντίθεση με τα άλλα τμήματα όπου η διάβρωση την έχει επηρεάσει πολύ.
Ένα δεύτερο, μεγαλύτερο, ορατό τμήμα εκτείνεται κατά μήκος της Βία ντελ' Ακουεντότο Αλεσαντρίνο, νότια της Βία Καζιλίνα. Το υδραγωγείο προχωρά με τόξα, μέσω μίας κοιλάδας με το χαμηλότερο σημείο στη διάβαση της σημερινής Βία Κάρλο ντελα Ρόκα. Τα ερείπια περιβάλλονται από σπίτια και ένα δημόσιο πάρκο, που ονομάζεται Πάρκο Τζιορντάνο Σανγκάλι. Το με τόξα τμήμα καταλήγει στη διασταύρωση με τη Βία ντία Τορπινατάρα.
Είναι δυνατό να ακολουθήσετε το υδραγωγείο από το Τσεντοτσέλε προς το Παντάνο Μποργκέζε μέσα από ανοιχτά χωράφια και διάσπαρτα αγροκτήματα μέχρι το Γκράντε Ρακόρντο Ανουλάρε, τον μεγάλο περιφερειακό δρόμο της Ρώμης. Υπάρχουν σημαντικά χαμηλότερα τμήματα με τόξα στα σημεία διέλευσης τάφρων και κοιλοτήτων, για παράδειγμα πίσω από το συγκρότημα κατοικιών Τορ Τρε Τέστε, όπου δημιουργήθηκε ένα δημόσιο πάρκο γύρω από τα ερείπια.
Εξωτερικοί σύνδεσμοι
Κατηγορία:Ρωμαϊκά υδραγωγεία Κατηγορία:Κτίρια και κατασκευές στη Ρώμη
Ψωμοτόπι Σερρών
Το Ψωμοτόπι (γνωστό ως Τσαβδάρ μέχρι το 1926 ) είναι χωριό στον δήμο Ηρακλείας της Κεντρικής Μακεδονίας.
Ιστορία
Μετά τον Β΄ Βαλκανικό Πόλεμο το 1913, το χωριό προσαρτήθηκε στην Ελλάδα. Στη δεκαετία του 1920 εγκαταστάθηκαν εκεί έλληνες πρόσφυγες από το Κερμένι της Ανατολικής Θράκης. Το 1928, το Ψωμοτόπι ονομάστηκε μικτό τοπικό-προσφυγικό χωριό με 39 προσφυγικές οικογένειες και συνολικά 165 κατοίκους.
Παραπομπές
Κατηγορία:Pages with unreviewed translations
Κατηγορία:Χωριά του νομού Σερρών Κατηγορία:Δήμος Ηρακλείας
Άγιος Παύλος (Γρενάδα)
Ο Άγιος Παύλος (Saint Paul) είναι ένα χωριό της Γρενάδας. Βρίσκεται στην ενορία του Αγίου Γεωργίου.
Γεωγραφία
Ο Άγιος Παύλος βρίσκεται νότια της Γρενάδας. Βρίσκεται νότια της Μπέυ Γκάρντεν και νοτιοανατολικά της Κορμπώ.
Δείτε επίσης
Αγιος Παυλος
Η Μαυρομαντηλού
Η Μαυρομαντηλού  είναι διήγημα του Αλέξανδρου Παπαδιαμάντη που δημοσιεύτηκε στο περιοδικό Εστία το 1891. Η πρώτη έκδοση σε βιβλίο (συλλογή διηγημάτων του «Η μάγισσες») έγινε το 1912 από τις εκδόσεις Φέξη, ενώ η δεύτερη (συλλογή διηγημάτων του, «Τα παιδικά») έγινε το 1932 από τις εκδόσεις Ελευθερουδάκη.
Το διήγημα αναφέρεται στη βασανισμένη ζωή ενός απλού νησιώτη και στην προσπάθειά του να διασώσει ένα παιδί που κινδύνευε να πνιγεί κοντά στη Μαυρομαντηλού, έναν βράχο στη θάλασσα που σύμφωνα με τον θρύλο ήταν γυναίκα που τα επτά παιδιά της πνίγηκαν στη θάλασσα.
Είναι ένα από τα πρώτα διηγήματα του Αλέξανδρου Παπαδιαμάντη και συγκαταλέγεται στα Σκιαθίτικα διηγήματα, τα γεγονότα διαδραματίζονται σε ένα χωριό της Σκιάθου.
Υπόθεση
Ορφανός από 12 χρονών, ο Γιαννιός ανέλαβε την προστασία της μητέρας και των δύο αδελφών του, στις οποίες προστέθηκαν και οι ανεψιές του, καθώς η μεγάλη αδελφή του χήρεψε νωρίς και η άλλη κακοπαντρεύτηκε, ο άνδρας της την εγκατέλειψε αφήνοντάς της το μικρό κοριτσάκι του από προηγούμενο γάμο. Έτσι, αφοσιωμένος στις φροντίδες για την οικογένεια δεν μπόρεσε να παντρευτεί και να δημιουργήσει δική του οικογένεια. Βοήθεια από τον μοναδικό του αδελφό δεν είδε ποτέ, γιατί αυτός μετανάστευσε στην Αμερική, από όπου δεν έστειλε ούτε γράμμα.
Στη συνέχεια, ο αφηγητής περιγράφει τη Μαυρομαντηλού, έναν βράχο μέσα στη θάλασσα που σύμφωνα με την παράδοση ήταν κάποτε μητέρα επτά παιδιών που πνίγηκαν στη θάλασσα και η μοίρα τη μεταμόρφωσε σε σκόπελο να αγναντεύει από μακριά χαιρέκακα τα πλοία που θαλασσοδέρνονται και τα ναυάγια.
Η σχέση του Γιαννιού με τη Μαυρομαντηλού δηλώνεται σαφώς, «Φαίνεται ὅτι ὑπῆρχε μυστηριώδης τις σύνδεσμος», η δύστυχη ζωή του άνδρα συγκρίνεται με τον βράχο που, άγνωστο γιατί, ασκούσε μυστηριώδη έλξη στον άνδρα, τον καλούσε και αυτός ανταποκρίνονταν: σχεδόν καθημερινά αυτός πήγαινε στην περιοχή με τη βάρκα του και ψάρευε.
Ο κόλπος της Μαυρομαντηλούς αποτελεί το σκηνικό όπου διαδραματίζεται το βασικό επεισόδιο του διηγήματος: Μια μέρα στα μέσα του Μάρτη, ο Γιαννιός ψάρευε με τη βάρκα του στην περιοχή της Μαυρομαντηλούς. Στην αμμουδιά εμφανίστηκε μια γυναίκα που έπλενε έχοντας μαζί το μικρό παιδί της. Αυτό σύντομα ξέφυγε από την προσοχή της και αγνοώντας τις φωνές της έκανε βουτιά στα βαθιά νερά από έναν βράχο. Ο Γιαννιός έσπευσε να το σώσει και με τον γάντζο του κατάφερε να ανασύρει το μικρό παιδί. Όμως, την ώρα που το έβαζε στη βάρκα, ο γάντζος του - σημαντικό εργαλείο για το ψάρεμά του - γλίστρησε στη θάλασσα και ο Γιαννιός βούτηξε για να τον βρει, αφήνοντας τη βάρκα του με το αναίσθητο, μισοπνιγμένο παιδί ακυβέρνητη. Μέχρι να βγει στην επιφάνεια της θάλασσας η βάρκα απομακρύνθηκε προς το πέλαγος. Ο Γιαννιός, κρατώντας τον γάντζο του, προσπάθησε κολυμπώντας να τη φτάσει αλλά η βάρκα συνεχώς απομακρύνονταν. Κουρασμένος και υποφέροντας από πόνους στο γόνατό του, κατάφερε να φθάσει μέχρι τη Μαυρομαντηλού που αγκάλιασε σαν σανίδα σωτηρίας. Τις σπαρακτικές φωνές της μητέρας άκουσε ένας βοσκός, που έπεσε στη θάλασσα, κολύμπησε μέχρι τη βάρκα και έσωσε το παιδί και έπειτα τον Γιαννιό, μη παραλείποντας τελικά να ειρωνευθεί τον φτωχό Γιαννιό λέγοντάς του: «...καὶ σὺ θὰ κάμῃς καλά, ἀφοῦ σοῦ πονοῦν τὰ πόδια νὰ μὴν κάνῃς μαρτιάτικα μπάνια». Μόνον, ὡς ἐν ἐπιλόγῳ, προσέθηκε:― Κρῖμα, μοναχά, ποὺ δὲν ἔβγαλες χταπόδια.»
3-σφαίρα
Στα μαθηματικά, η 3-σφαίρα είναι το ανάλογο μιας σφαίρας υψηλότερων διαστάσεων στον τρισδιάστατο χώρο. Αποτελείται από ένα σύνολο σημείων που ισαπέχουν από ένα σταθερό κεντρικό σημείο στον τετραδιάστατο Ευκλείδειο χώρο. Η 3-σφαίρα είναι αντικείμενο τριών διαστάσεων που αποτελεί το σύνορο μιας μπάλας τεσσάρων διαστάσεων, αυτό είναι ανάλογο του πώς μια συνηθισμένη σφαίρα (η οποία λέγεται 2-σφαίρα), είναι μια δισδιάστατη επιφάνεια που αποτελεί το σύνορο μιας μπάλας τριών διαστάσεων. Η 3-σφαίρα είναι ένα παράδειγμα 3-πολλαπλότητας.
Η Μαυρομαντηλού
Παραπομπές
Κατηγορία:Διηγήματα του Αλέξανδρου Παπαδιαμάντη
3-σφαίρα
Ορολογία
Ο Τζέφρεϊ Γουίκς στο βιβλίο του Η διαμόρφωση του χώρου, το 1985, αναφέρεται στο "πώς να αντιληφθεί κάποιος επιφάνειες και τριών διαστάσεων πολλαπλότητες". Προσπαθώντας να εξηγήσει την υπερσφαίρα, που είναι αντικείμενο του υπερχώρου, την ανάγει σε αντικείμενα μικρότερων διαστάσεων και προειδοποιεί σχετικά με την ορολογία:
Πηγές
Κατηγορία:Στοιχειώδης γεωμετρία Κατηγορία:Αναλυτική γεωμετρία Κατηγορία:Γεωμετρική τοπολογία Κατηγορία:Αλγεβρική τοπολογία
Σίποκνο
Το Σίποκνο είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 5 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Πανελλήνιο πρωτάθλημα κωπηλασίας 1952
Αποτελέσματα
Οι πρώτοι ανά κατηγορία
Πηγές
Κατηγορία:Πανελλήνιο Πρωτάθλημα Κωπηλασίας Κατηγορία:Αθλητικά γεγονότα του 1952 Κατηγορία:Αθλητισμός στην Αθήνα
Μαρία Χιλ
Η Μαρία Χιλ (αγγλικά: Maria Hill) είναι φανταστική χαρακτήρας που εμφανίζεται σε κόμικς της Marvel Comics. Ως πρώην διευθύντρια της πλανητικής υπηρεσίας άμυνας/νοημοσύνης Α.Σ.Π.Ι.Δ.Α., εμφανίζεται σε ποικίλες ιστορίες στις οποίες ο οργανισμός αυτός έχει εξέχουσα θέση, που συχνά χαρακτηρίζει τους Εκδικητές ή μέλη αυτής της ομάδας όπως τον Εμφύλιο Πόλεμο στα τέλη του 2000 και στις μίνι σειρές με τίτλο Μυστική Εισβολή, και τις μηνιαίες σειρές Iron Man, στις οποίες ήταν ένας εξέχων υποστηρικτικός χαρακτήρας κατά τη διάρκεια των ιστοριών της "Σκοτεινής Βασιλείας" και "Ο Σταρκ Αποσυναρμολογημένος".
Ο Τζο Κουεσάντα, που ήταν εκδότης της Marvel κατά τη διάρκεια της πρώτης εμφάνισής της, περιγράφει τον χαρακτήρα έτσι: "Η Χιλ είναι τόσο δυνατή προσωπικότητα, είναι αν μια δύναμη φύσης και αρκετά ειλικρινής, ενώ ίσως δεν ήταν αμέσως αγαπητή από όλους, είναι συγκεκριμένα δυνατή και επιβάλλει μια φιγούρα όπως του Νικ Φιούρι. Τώρα νιώθω πως οι άνθρωποι την βλέπουν ως ξένη αλλά ενώ δεν νομίζω πως είναι τόσο σκληρή όπως ο Φιούρι, και αυτό που κάνει τη διαφορά είναι ότι δεν είμαστε αρκετά καθαροί για τα μοτίβα της.
Η Μαρία Χιλ ενσαρκώνεται στις ταινίες του Κινηματογραφικού Σύμπαντος της Marvel Οι Εκδικητές (2012), Captain America 2: Ο Στρατιώτης του Χειμώνα (2014), Εκδικητές: Η Εποχή του Ultron (2015), Εκδικητές: Ο Πόλεμος της Αιωνιότητας (2018), Εκδικητές: Η Τελευταία Πράξη (2019) και Spider-Man: Μακριά Από τον Τόπο του (2019), και στην τηλεοπτική σειρά Μυστική Εισβολή από την Κόμπι Σμόλντερς. Επίσης εμφανίστηκε σε δύο επεισόδια του πρώτου κύκλου και ένα επεισόδιο του δεύτερου κύκλου της τηλεοπτικής σειράς Agents of S.H.I.E.L.D.
Εμφύλιος Πόλεμος
Στις μίνι σειρές του 2006-2007 με τίτλο Εμφύλιος Πόλεμος, ο Captain America αρνείται να συνεργαστεί με την Διοικητή Χιλ σε προετοιμασίες για να συλλάβουν όποιους υπερήρωες αρνούνται να συμμορφωθούν με τον Νόμο Εγγραφής Υπερηρώων, βλέποντας μια τέτοια δραστηριότητα ως πολιτικό κίνητρο, αλλά η Χιλ, επιχειρηματολογώντας πως ο Captain America πρέπει να υπακούσει την θέληση των Αμερικανών ανθρώπων, που προσπαθούν να τον συλλάβουν. Ο Captain America δραπετεύει με το Hellicarrier. Αφού ο Νόμος περνιέται, η Χιλ είναι μια από τους ηγετικούς εφαρμοστές. Εκβιάζει τον Άντρα Θαύμα για να υποστηρίξει ενεργά την σταυροφορία της Α.Σ.Π.Ι.Δ.Α για να κυνηγήσει τους υπερήρωες που είναι αντίθετοι στο Νόμο Εγγραφής. Στέλνει τον Κρι τον υπερστρατιώτη Νο-Βαρ που του έχουν κάνει ήδη πλύση εγκεφάλου, για να πιάσει τους Φυγάδες. Διατάζει τους Κεραυνούς να πιάσουν τον Spider-Man μετά αφού γίνεται απατεώνας. Τα δύο από τα μέλη των Κεραυνών στέλνονται, ο Τζέστερ και ο Τζακ Ο'Λάντερν, που σκοτώθηκαν από τον Τιμωρό. Αφού εξουδετερώνει μια επίθεση στον Πύργο Σταρκ, η Χιλ παραδέχεται πως ο Τόνι Σταρκ δεν θέλει την δουλειά της ως διευθυντής της Α.Σ.Π.Ι.Δ.Α και νομίζει πως δεν θα έπρεπε να της την προσφέρουν στην πρώτη θέση. Προτείνει πως το μόνο άλλο άτομο εκτός από τον Νικ Φιούρι που θα ηγηθεί του οργανισμού είναι ο Σταρκ. Εν κατακλείδι του Εμφύλιου Πόλεμου, ο Πρόεδρος των Ηνωμένων Πολιτειών διορίζει τον Τόνι Σταρκ ως τον νέο διευθυντή της Α.Σ.Π.Ι.Δ.Α, με μια δυσάρεστη Maria Hill ως αναπληρώτρια διευθύντρια.
Αναπληρώτρια διευθύντρια
Αφού έγινε Αναπληρώτρια Διευθύντρια, η Μαρία Χιλ γίνεται βασικό μέλος του υπουργικού συμβουλίου της Α.Σ.Π.Ι.Δ.Α του Σταρκ και συνεργάζεται με τον Σταρκ σε μια συμφωνία μιας ξαφνικής ανόδου σε ποικίλες τρομοκρατικές ομάδες που έχουν αποκτήσει πρόσβαση σε υπέρ-προηγμένα βιολογικά όπλα. Εκτός από το υπόλοιπο του υπουργικού συμβουλίου (συμπεριλαμβανομένου του Σαλ Κένεντι, τον οποίο απεχθάνονταν προσωπικά), η Χιλ παραμένει σκεπτική μιας απλής συνωμοσίας πίσω από όλες αυτές τις επιθέσεις. Όταν ο νεοπλαστικός όγκος του Μανδαρίνου αρχίζει να μολύνει το Hellicarrier, η Χιλ οργανώνει την εκκένωση. Πίστευε λάθος πως η μόλυνση είναι το κύριο αντικείμενο της επίθεσης. Μεταγενέστερα, ωστόσο, η Χιλ γίνεται όλο και πιο εμπιστευόμενη στην ηγεσία του Σταρκ, έναν έμπιστο πράκτορα στο ρόλο της ως Αναπληρώτρια Διευθύντρια, και πολύ λιγότερο δεσμευμένη από συμβατική επεξεργασία, συγκεκριμένα μετά από μια αντιμετώπιση με τον Νταμ Νταμ Ντούγκαν, στην οποία την αναγκάζει να αντιμετωπίσει το γεγονός που ήταν προφανώς πρόθυμη να λάβει δράση που θα επέτρεπαν αθώους ανθρώπους να πεθάνουν ενώ ακόμα κολλημένη στο "βιβλίο" επειδή η εναλλακτική ήταν να μην υπακούσει στους κανόνες. Τελικά ρισκάρει την καριέρα της κλειδώνοντας τα Ηνωμένα Έθνη υπό τον πολεμικό κανόνα της Α.Σ.Π.Ι.Δ.Α οπότε ο Σταρκ μπορεί να δραπετεύσει σε δικαστήριο πηγαίνοντας εναντίον του και εντοπίζοντας τον Μανδαρίνο.
Ιστορίες 2008-2010
Κατά την ιστορία της "Μυστικής Εισβολής" του 2008, αφού το Hellicarrier είναι απενεργοποιημένο από τους εισβολείς Skrull, Η Χιλ, που είναι υπεύθυνη κατά την απουσία του Σταρκ, αντιμετωπίζει μια σειρά από εξωγήινους Skrull, που μπορούν να αλλάξουν σχήμα οι οποίοι μπορούν να πάρουν την εμφάνιση οποιουδήποτε, που αντικαθίστανται από τον Έντουιν Τζάρβις και μια σειρά από πράκτορες της Α.Σ.Π.Ι.Δ.Α. Οι Skrulls εκτελούν την Χιλ, αλλά αυτή η "Χιλ" αποκαλύπτεται ως Μοντέλο Πρότυπου Ζωής της Χιλ. Η Χιλ τότε ενεργοποιεί το αυτοκαταστροφικό σύστημα του Hellicarrier, σκοτώνοντας όλους τους διεισδυτικούς Skrulls στο κατάστρωμα, δραπετεύοντας με jet pack.
Αφού η Εισβολή των Skrull απέτυχε, κατά τη διάρκεια της ιστορίας της "Σκοτεινής Βασιλείας", η Α.Σ.Π.Ι.Δ.Α διαλύθηκε από τον Πρόεδρο, και η Χιλ και ο Τόνι Σταρκ χάνουν τις δουλειές τους, και αντικαθίστανται από τον νέο διορισμένο διευθυντή Νόρμαν Όσμπορν που την επονομάζει από Α.Σ.Π.Ι.Δ.Α σε Σ.Φ.Υ.Ρ.Ι. Στις μηνιαίες σειρές του Iron Man, η Χιλ προσπαθεί να κάνει μια απλή ζωή αλλά ο Όσμπορν αποστέλλει το Σ.Φ.Υ.Ρ.Ι να την συλλάβει για κλοπή. Εντάσσεται στο πρώην αφεντικό της, Τόνι Σταρκ ως φυγάς αφού έκλεψε την Υπεράνθρωπη Βάση Δεδομένων Καταχώρησης. Μια νύχτα πριν ο Τόνι φύγει οι δύο τους ενδίδουν σε σεξουαλική ένταση που ετοιμάζονταν για κάποιο καιρό. Η Χιλ στέλνεται σε μια αποστολή από τον Τόνι για να ανακτήσει έναν σκληρό δίσκο. Η Χιλ βρίσκει τον Ελεγκτή τον βρίσκει κλειδωμένο στο υπόγειο του Futurepharm, γαντζωμένος μέσα σε μια μεγάλη μηχανή που κρατάει πολλούς ανθρώπους στα κοντέινερ. Μόλις καταφέρνει να τον ελευθερώσει, πριν κατεβάσει τις πληροφορίες για τις οποίες την έστειλε ο Τόνι. Έπειτα βάζει στη λίστα την Μαύρη Χήρα για να παραδώσει τις πληροφορίες στον Captain America, όλο αυτό το διάστημα αποφεύγοντας τους πράκτορες του Σ.Φ.Υ.Ρ.Ι. Ωστόσο, αιχμαλωτίζονται όταν το Σ.Φ.Υ.Ρ.Ι αναχαιτίζει ένα e-mail από τον Σταρκ. Ελευθερώνονται από την Πέπερ Ποτς, που είναι μεταμφιεσμένη σε Μαντάμ Μασκ.
Κατά τη διάρκεια της ιστορίας της "Πολιορκίας" το 2010, η Χιλ έχει ενισχύσεις από τον Θορ αφού ο Όσμπορν επιτίθεται σε αυτόν και στο σπίτι του το Άσγκαρντ. Κατά τη διάρκεια της ιστορίας της "Ηρωικής Εποχής" του 2010, που ακολούθησε την "Πολιορκία", η Χιλ διορίζεται από τον Κάπταιν Στιβ Ρότζερς για να δουλέψει με μια καινούργια ομάδα των Εκδικητών.
Εξωτερικοί σύνδεσμοι
Κατηγορία:Υπερήρωες της Marvel Comics
Αρίστων ο Πελλαίος
Ο Αρίστων ο Πελλαίος ήταν χριστιανός απολογητής του 2ου αιώνα μετά Χριστόν.
Καταγόμενος από την Πέλλα της Δεκάπολης στην Παλαιστίνη, ίσως ανήκε σε οικογένεια η οποία μετανάστευσε στην Πέλλα από τα Ιεροσόλυμα μετά την καταστροφή της το 70 μ.Χ.
Συγγραφικό έργο
Όπως μας πληροφορεί ο Ωριγένης στο έργο του Κατά Κέλσου, ο Αρίστων έγραψε διαλογικό έργο με τον τίτλο ΄΄Αντιλογία Παπίσκου και Ιάσονος περί Χριστού΄΄. Ο Παπίσκος είναι Χριστιανός εξ Ιουδαίων. Ο Ιάσονας Αλεξανδρινός Ιουδαίος. Ο πρώτος θέλει να αποδείξει στον δεύτερο πως οι προφητείες πραγματοποιήθηκαν στο πρόσωπο του Χριστού. Ο Αρίστων για να το πετύχει αυτό χρησιμοποιεί αλληγορική ερμηνεία της Παλαιάς Διαθήκης, κάτι που προκαλεί την ειρωνεία του Κέλσου. Η Αντιλογία του Αρίστωνα είναι γραμμένη περί το 170 και πρέπει να θεωρείται η παλαιότερη γνωστή απολογία χριστιανού προς τον ιουδαϊσμό. Ο πατρολόγος Παναγιώτης Χρήστου υποστηρίζει πως το έργο σχετίζεται με τον ιουδαιορωμαϊκό πόλεμο του 135 μ.Χ. τη συντριβή των ιουδαίων επαναστατών και την συνακόλουθη απαγόρευση εισόδου των ιουδαίων στην Ιερουσαλήμ. Αυτός ο φανταστικός διάλογος γράφτηκε υπό την επήρεια αυτών των γεγονότων και ήταν μια επιπλέον απόδειξη-τα γεγονότα αυτά-της εκπλήρωσης των προφητειών. Το ελληνικό πρωτότυπο και η λατινική μετάφρασή του έχουν χαθεί. Εικάζεται πως μέρος του υλικού έχει ενσωματωθεί στο έργο του μοναχού Ευάγριου, Altercatio Simonis Judaei et Theophili Chritiani (5ος αιώνας Γαλλία) και στα μεταγενέστερα Αντιβολή Παπίσκου και Φίλωνος Ιουδαίων προς μοναχόν και Διάλογος Αθανασίου και Ζακχαίου προς Τιμόθεον και Ακύλαν.
Απόσπασμα του Αρίστωνος που αναφέρεται στους ιουδαϊκούς πολέμους διασώζει ο Ευσέβιος Καισαρείας στην Εκκλησιαστική Ιστορία του.
Πηγές
Χριστιανοί απολογητές|Αρχαίοι Ελληνιστές|Αριστων
Χρήστος Πάχτας
Ο Χρήστος Πάχτας είναι Έλληνας πολιτικός.
Βιογραφία
Γεννήθηκε στην Αρναία Χαλκιδικής το 1951. Σπούδασε χημεία στο Ελεύθερο Πανεπιστήμιο των Βρυξελλών. Το 1986 τοποθετήθηκε νομάρχης Χίου, ενώ το 1988 νομάρχης Έβρου. Εξελέγη Βουλευτής Χαλκιδικής με το ΠΑΣΟΚ το 1989 και επανεξελέγη το 1990, 1993, 1996 και 2000. Διετέλεσε Υφυπουργός Βιομηχανίας στο διάστημα 1993-1994 και Υφυπουργός Εθνικής Οικονομίας στο διάστημα 1996-2004.
Τον Δεκέμβριο του 2003 ενεπλάκη στο σκάνδαλο αγοράς και μεταπώλησης των Μεταλλείων Κασσάνδρας. Στις 23 Ιανουαρίου 2004 παραιτήθηκε από το αξίωμα του Υφυπουργού Εθνικής Οικονομίας εξαιτίας της εισαγωγής τροπολογίας σε αναπτυξιακό νομοσχέδιο που επέτρεπε στο ξενοδοχειακό συγκρότημα Πόρτο Καρράς να κατασκευάσει τουριστικές εγκαταστάσεις σε παρακείμενη δασική έκταση.
Από τον Ιανουάριο του 2011 έως τον Δεκέμβριο του 2014 εξετέλεσε καθήκοντα Δημάρχου του Δήμου Αριστοτέλη Χαλκιδικής. Από το 2015 συμμετέχει στο Δημοτικό Συμβούλιο ως πρόεδρος της παράταξης Μείζονος Αντιπολίτευσης «Όραμα Πολιτών».
ΣΥΡΙΖΑ
Τον Μάιο του 2013 κατέθεσε αγωγή για ηθική βλάβη εναντίον του ΣΥΡΙΖΑ αιτούμενος αποζημίωση 240.000 ευρώ λόγω ανακοίνωσης που τον χαρακτήριζε διαπλεκόμενο, η οποία είχε δημοσιευτεί ως απάντηση σε δηλώσεις του ότι βουλευτές του ΣΥΡΙΖΑ εμπλέκονται σε βίαια επεισόδια στη Χαλκιδική.
Πάνος Καμμένος
Τον Σεπτέμβριο του 2013, στα πλαίσια της ομιλίας του στην 78η ΔΕΘ, ο πρόεδρος των ΑΝΕΛ Πάνος Καμμένος προέτρεψε τους κατοίκους της Χαλκιδικής να “λιντσάρουν” τον τότε δήμαρχο Αριστοτέλη Χρήστο Πάχτα. Ο προϊστάμενος της Εισαγγελίας Πρωτοδικών Θεσσαλονίκης άσκησε αυτεπάγγελτα δίωξη κατά του κ. Καμμένου για “πρόκληση σε διάπραξη αξιόποινης πράξης” (άρθρο 184 του Π.Κ.). Άμεσα το ΠΑΣΟΚ και η ΔΗΜΑΡ εξέδωσαν ανακοινώσεις κατά τις οποίες καταδίκαζαν τη δήλωση. Ο κ. Πάχτας προσέφυγε και ο ίδιος στη Δικαιοσύνη, ενώ η Εισαγγελία του Αρείου Πάγου κατέθεσε στη Βουλή αίτημα άρσης της βουλευτικής ασυλίας το οποίο έγινε δεκτό τον Δεκέμβριο του ίδιου έτους.
Εν τω μεταξύ ο Καμμένος κατέθεσε ενώπιον της Εισαγγελίας του Αρείου Πάγου μηνυτήρια αναφορά κατά του κ. Πάχτα, των εκπροσώπων της Ελληνικός Χρυσός και παντός άλλου υπευθύνου για “εγκλήματα που έχουν τελεστεί εις βάρος των κατοίκων της Χαλκιδικής και γενικότερα των κατοίκων της Βορείου Ελλάδος” αναφορικά με τη συγκέντρωση αρσενικού στο νερό της περιοχής.
Τον Μάρτιο του 2018, το Μονομελές Πλημμελειοδικείο Θεσσαλονίκης έκρινε αθώο τον Πάνο Καμμένο (πλέον υπουργό Εθνικής Άμυνας επί κυβερνήσεως ΣΥΡΙΖΑ-ΑΝΕΛ). Ως μάρτυρας κατηγορίας κατέθεσε ο κ. Πάχτας.
Παρατηρητήριο Μεταλλευτικών Δραστηριοτήτων
Τον Μάρτιο του 2018 το Μονομελες Πλημμελειοδικείο Θεσσαλονίκης του επέβαλε ποινή φυλάκισης επτά μηνών με τριετή αναστολή για την κατηγορία της συκοφαντικής δυσφήμισης. Κατά τη διάρκεια συζήτησης στη δημοτικό συμβούλιο Θεσσαλονίκης τον Μάρτιο του 2013, ο κ. Πάχτας είχε δηλώσει πως η ιστοσελίδα "antigold.gr" (Παρατηρητήριο Μεταλλευτικών Δραστηριοτήτων) χρηματοδοτείται από εταιρία λιβεριανών συμφερόντων. Ακολούθως οι διαχειριστές της ιστοσελίδας και μέλη του Παρατηρητηρίου Μαρία Καδόγλου και Τόλης Παπαγεωργίου κατέθεσαν μήνυση εναντίον του, ενώ στη δίκη εμφανίστηκε μόνο ο δικηγόρος του ο οποίος αρνήθηκε την κατηγορία.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Χαλκιδικής Κατηγορία:Έλληνες υφυπουργοί Βιομηχανίας, Ενέργειας και Τεχνολογίας Κατηγορία:Έλληνες υφυπουργοί Εθνικής Οικονομίας Κατηγορία:Δήμαρχοι Αριστοτέλη Κατηγορία:Νομάρχες Έβρου Κατηγορία:Νομάρχες Χίου
Άμπερ Μπελαίρ
Η Άμπερ Μπελαίρ (Amber Belair) είναι ένα χωριό της Γρενάδας. Βρίσκεται στην ενορία του Αγίου Γεωργίου. Βρίσκεται στη νότια πλευρά του νησιού, στο νότιο τμήμα της περιφέρειας του Νότιου Αγίου Γεωργίου.
Γεωγραφία
Η Άμπερ Μπελαίρ βρίσκεται στη νότια πλευρά του νησιού, στο νότιο τμήμα της περιφέρειας του Νότιου Αγίου Γεωργίου. Βρίσκεται κοντά στο βουνό Χάρτμσαν, ανατολικά του Κόλπου του Χάρτμαν και δυτικά του Νησιού Χογκ.
Δείτε επίσης
Κατηγορία:Πόλεις της Γρενάδας
Άγκονι
Η Άγκονι (Ισπανική γλώσσα: Agoney) γεννήθηκε στις 18 Οκτωβρίου 1995 στο δήμο Αντέγιε που ανήκει στην νησο Τενερίφη. Έχει λάβει μέρος στην ένατη σεζόν του ισπανικού σόου Operación Triunfo το 2017 και το 2023 επίσης έλαβε μέρος στο Benidorm Fest όπου πήρε την δεύτερη θέση.
Άγκονι γνώρισε μεγάλη μουσική επιτυχία. Λόγω των μεγάλων φωνητικών του δυνατοτήτων και της ευελιξίας της φωνής του -και σε σχέση με το σπίτι του στα Κανάρια Νησιά- έχει το παρατσούκλι "το Κανάριο με τη χρυσή φωνή". Το ντεμπούτο του άλμπουμ, «Libertad», κυκλοφόρησε το 2020. Το άλμπουμ ήταν στο νούμερο ένα στην επίσημη λίστα πωλήσεων στην Ισπανία.
Εξωτερικοί σύνδεσμοι
Κατηγορία:Ισπανοί τραγουδιστές Κατηγορία:ΛΟΑΤ πρόσωπα από την Ισπανία Κατηγορία:Γκέι μουσικοί
Άγαλμα του κα
Το άγαλμα κα είναι ένα είδος αρχαίου αιγυπτιακού αγάλματος που σκοπό είχε να παρέχει ένα μέρος όπου μπορούσε να αναπαυτεί το κα (ζωτική δύναμη ή πνεύμα) ενός ατόμου μετά το θάνατο. Οι αρχαίοι Αιγύπτιοι πίστευαν ότι το κα μαζί με το σώμα, το όνομα, το μπα (προσωπικότητα ή ψυχή), και το šwt (σουάτ, «σκιά»), αποτελούσαν τις πέντε πτυχές (συνθετικά μέρη) ενός ατόμου.
Σκοπός και χρήση
Μετά το θάνατο, η μη υλικές υποστάσεις της ψυχής πιστευόταν ότι απελευθερώνονταν από το σώμα, ελεύθερες να περιδιαβαίνουν τη γη, αλλά χρειάζονταν το φυσικό σώμα ή ένα υποκατάστατο, τέτοιο όπως το άγαλμα κα για να επιστρέψουν σε αυτό μόνιμα.